
§ 5 SWSchulV (Brandenburg) — Dolnoserbska rěc w dalšnych pśedmjatach
Sorben/Wenden-Schulverordnung
Landesrecht Brandenburg
Stand: 23.08.2026 (konsolidierte Textfassung, kein amtliches Inkrafttretensdatum)
(1) We wšyknych lětnikach a kubłańskich pśeběgach móžo se w pśedmjatach, kótarež se maju póstajiś, w dolnoserbskej rěcy wuwucowaś. Šulska wjednica abo wjednik rozsuźijo na zakłaźe wobzamknjenjow konference ceptaŕkow a ceptarjow, pó napšašowanju fachoweje konference, wó slědujucem nałožowanju dolnoserbskeje rěcy ako powšykna a fachowa rěc:
jadnorěcnje dolnoserbski
bilingualnje pśewažnje w dolnoserbskej rěcy a
we formje bilingualnych modulow w pśedmjaśe.
(2) Jo-lic jaden pśedmjat dej se stawnje jadnorěcnje dolnoserbski wuwucowaś, jo za to trjeba pśizwólenje statnego šulskego amta.
(3) Ako wuměnjenje za wobźělenje na wucbje w zmysle pódstawka 1 deje wuknice a wukniki wobsejźeś dosegajuce znaśa w dolnoserbskej rěcy. Rozsuźijo wó tom fachowa konferenca abo w pśedmjaśe wuwucujuca ceptaŕka abo ceptaŕ.

